Sover dit my kennis strek is die foto's in die openbare besit sedert hul eerste verskyning + 50 jaar (dis nou as die foto op Suid-Afrikaanse bodem, lugweë en seebodem geneem is - dus enigiets wat binne die Suid-Afrikaanse grond-, lug- en seegebied en wetlike terrein val), tensy daar kopiereg is wat na 'n naasbestaande of begunstigde oorgedra is. Die inhoud van boeke en ander gedrukte boeke is 'n ander bôkker - dit verval eers na 50 jaar plus, dus, die 51ste jaar sedert die afsterwe van die Suid-Afrikaanse outeur (uhm, nou is J.M. Coetzee se boeke nou onder die Suid-Afrikaanse reg, of die Australiese reg? En wat van mense met dubbele burgerskap?) - wat nogal 'n vloek kan wees as mens dink aan die e-boeke wat lewenslank (of so lank jou rekenaar of die boekverkoperbediener hou) onder DRM sal bly. Ek hou nie daarvan om dit te doen nie, maar deesdae gebruik ek my Snipping Tool met oorgawe met my e-boeke - mens weet nooit wanneer jou rekenaar gaan vou, programmatuur oornag verander, of die internet verdwyn nie. Ek het trouens vir PRAAG 'n briefie hieroor geskryf. Suidpunt (kontak) 05:29, 10 Januarie 2017 (UTC)
Ek wil nou nie "brêg" nie, maar ek het sopas 'n persoonlike mylpaal (of is dit deesdae 'n kilometerpaal) bereik. Volgens User Analysis for Aliwal2012 het die uwe nou 'n ronde 40 000 wysigings op af:wiki (en 11 150 op en:wiki) aangebring.
Baie dankie, Frank! Dis mooi. Ek sal dit net geskryf het, nadat ek dié gebou besoek het. Daar is nog enkele Suid-Afrikaanse regeringsinstellings sonder artikel, maar net indien jy/julle wil en tyd het, sien Portaalbespreking:Suid-Afrika. Groete. -- JCIV (Besprekings | Bydraes) 19:40, 17 Januarie 2017 (UTC)
Baie dankie, dis 'n groot plesier! Ek het die laaste naweek in Potsdam met 'n Chinese en 'n Indiese staatsburger oor my werk hier gepraat (jy weet van die BRICS-lande? :P). Ek verstaan nou ook krieket beter!
Dis nogal 'n ding. In SA was daar altyd net mylpale, die witgekalkte betonpaaltjies met 'n mylafstand na die volgende dorp daarop aangebring. Ons het nooit van kilometerpaaltjies gepraat nie, die werklike kilometerafstand na 'n plek word deesdae maar op 'n groen padbord aangedui. Omdat ons afstande soveel verder is as in Europa, bestaan daar sover my kennis strek nie hektometerborde (bv. "14,6 km") in SA nie! Groete, --Aliwal2012 (kontak) 17:33, 10 Januarie 2017 (UTC)
Ek woon nou al twee jaar in die omgewing, en kon nog steeds nie 'n duidelike antwoord hieroor kry nie. Almal weet dat die Drakensteinberge bestaan, maar niemand kan vir jou eintlik sê waar hulle werklik lê nie. My beste skatting tot dusvêr is dat hulle heeltemal apart is. Groot Drakenstein is aan die westekant van die Franschoekvallei, net langs die Helshoogtepas naby Stellenbosch terwyl Klein Drakenstein die omgewing rondom die Paarl aandui en die Klein Drakensteinberge aan die oostekant van die vallei lê. Maar my soektog duur voort... --AHB (kontak) 11:03, 19 Januarie 2017 (UTC)
Ons het reeds 'n artikel oor die Klein Drakensteinberge, so ek neem aan ons kort een vir die Groot Drakensteinberge. Groete. Frank (kontak) 11:45, 19 Januarie 2017 (UTC)
Frank, ek het die artikel oor die Kleintjie geskryf, dus toe ek op onsekeheid afkom... Groete! Oesjaar (kontak) 21:08, 19 Januarie 2017 (UTC)
Die jaarbladsye is altyd al 'n bietjie 'n stiefkind van wiki. Baie wikipediane is glad nie lief vir hulle nie. Ek het nou die laaste twee eeue met prentjies versier en ek het ook gekyk na hoeveel bladtrekke hulle eintlik kry. Dit is nie oorweldigend nie, maar hulle word tog taamlik reëlmatig besoek: dit neem toe van 1 keer per dag in 1800 (meer as Georg II van Griekelans, bietjie minder as Carnarvon) tot 5 keer in 2000 (vergelybaar met Kambodja). Hierdie toename is eintlik nie so groot nie, dink ek.
Die goeie kant van die jaarbladsye is dat hulle toegang gee tot baie goeters wat anders 'n bietjie vergeet kan word.
Verder is annale -en nie 'almanak' nie- 'n vorm van omgang met inligting wat al sedert die Babiloniërs gebruik is en die Grieke en later het die Weste dit oorgeneem. Dit is eintlik die oudste deel van die ensiklopedie. Jcwf (kontak) 01:59, 11 Januarie 2017 (UTC)
Ek hou van skakels na jaarbladsye want dan kan ek maklik sien wat anders ook in dieselfde jaar gebeur het en kan ek dus gebeure binne 'n sekere konteks plaas. Ek's nie seker wat die beleid in ander wikis is nie, maar vir my is dit nuttig om sulke skakels te hê. JCBrand (kontak)
Overberger hier - plaas my op die vertalerlys van die finale reëlings. Dit sal hondgoor lyk as Afrikaans afwesig is by die webwerf van Wikimania. Ek het dit in die verlede gedoen vir die Meksiko-byeenkoms. Ek het Italië van 2016 se konferensie oorgeslaan. Suidpunt (kontak) 14:55, 13 Januarie 2017 (UTC)
Ek het 'n bietjie statistiek gedoen op van die portale se bladtrekke. Veral musiek en geskiedenis kry taamlik lesers (12,5 en 11 per dag gemiddeld) Die ander is die helfte of so, maar hierdie resultate beteken dat hulle seker ook 'n positiewe rol vervul. Daar is ook korrelasies. Byvoorbeeld die portale Chemie, Sterrekunde en Biologie het korrelasies van >0,7 met mekaar: party lesers wat die een bekyk gaan dus ook na die ander kyk. Ek het SVD gedoen om te sien watter portale die meeste gekorreleer is. Die eerste twee komponente verklaar 66% van die variansie en toon byvoorbeeld dat die musiek-lesers 'n ander publiek is as die chem/bio/sterr.-hulle
Die oorspronklike data is 9-dimensionaal (9 portale), maar indien daar korrelasies is tussen hulle is hulle nie onafhankelik nie. SVD soek na dié rigting in hierdie 9D ruimte wat die meeste variansie besit (dit is Princ1) en dan na dié rigting loodreg daarop wat dan die meeste variansie het (Princ2) ensomeer. Mens kry dan weer 9 rigtings. Eintlik draai jy net die koördinaatasse van die 9D ruimte, maar die projeksie op die eerste twee asse laat die meeste sien van wat aangaan in hierdie data. Die hoër dimensies is meestal veral ruis. Indien twee portale dig by mekaar projekteer in hierdie 2D projeksie beteken dit dat daar baie korrelasie is tussen hulle bladtrekke, byvoorbeeld omrede mense wat die een besoek ook die ander gaan besoek.
Dankie. Verstaan ek reg dat die oorspronklike data dus 'n 9x9 matriks is waar inskrywing (i,j) aandui hoeveel gebruikers wat portaal i besoek het ook portaal j besoek het? --Alias (kontak) 18:40, 3 Februarie 2017 (UTC)
Nee, die data is vir 90 dae; dus die oorspronkelike data is 'n matrix (90,9). Dit word ontleed in M=UXVT waatin U(90,9) lineêre kombinasies van die oorsponkelike data in die nuwe rigtings is, X(9,9) 'n diagonale matrix met eiewaardes en VT(9,9) is 'loadings' wat laat sien hoe die M en U gerelateer is. Jcwf (kontak) 18:46, 3 Februarie 2017 (UTC)